Delegirana uredba Komisije (EU) 2019/827 z dne 13. marca 2019 o merilih, ki jih morajo izpolnjevati izvajalci poslovnih dejavnosti, da izpolnijo pogoje iz člena 89(1)(a) Uredbe (EU) 2016/2031 Evropskega parlamenta in Sveta, in postopkih za zagotovitev, da so navedena merila izpolnjena

Komisija je do zdaj uporabila 4 od 25 prenosov pooblastil za sprejemanje delegiranih aktov, kot je določeno v Uredbi (EU) 2016/2031. Nekatera od teh prenesenih pooblastil so bila združena v en delegiran akt, v katerem so pravila vsebinsko povezana. Zaradi enostavnosti in preglednosti ter da se olajša učinkovita uporaba pravil in prepreči podvajanje, se je združitev v en akt namesto več ločenih aktov z navzkrižnimi sklicevanji štela za nujno.

·Delegirana uredba Komisije (EU) 2019/827 z dne 13. marca 2019 o merilih, ki jih morajo izpolnjevati izvajalci poslovnih dejavnosti, da izpolnijo pogoje iz člena 89(1)(a) Uredbe (EU) 2016/2031 Evropskega parlamenta in Sveta, in postopkih za zagotovitev, da so navedena merila izpolnjena;

To poročilo se zahteva v skladu s členom 105(2) Uredbe (EU) 2016/2031. Na podlagi navedene določbe se pooblastilo za sprejemanje delegiranih aktov iz nje prenese na Komisijo za obdobje petih let od 13. decembra 2016, Komisija pa mora pripraviti poročilo o prenosu pooblastila najpozneje devet mesecev pred koncem petletnega obdobja.

V skladu z določbami iz Uredbe (EU) 2016/2031 se na Komisijo prenesejo pooblastila za sprejemanje velikega števila izvedbenih in delegiranih aktov. Navedena uredba Komisiji tudi nalaga obveznost, da sozakonodajalcema poroča o pooblastilih, ki so se prenesla nanjo.

Navedena uredba nadomešča pet direktiv o pravilih o zdravju rastlin in zagotavlja pristop k fitosanitarnemu varstvu ozemlja Unije, ki temelji na tveganju ter je proaktivnejši. Zagotavlja preiskave za ugotavljanje navzočnosti škodljivih organizmov, pravočasno odkrivanje izbruhov in prestrežb ter obveščanje o njih, podrobna pravila za izkoreninjenje in zadrževanje, določanje prednostnih škodljivih organizmov, načrtovanje izrednih ukrepov, simulacijske vaje, strožja uvozna pravila, usklajeno izdajanje spričeval in prožnejši pristop, ki izvajalcem poslovnih dejavnosti omogoča izdajanje spričeval pod uradnim nadzorom pristojnih organov. Ta nova ureditev je dopolnjena in podprta s pravili o uradnem nadzoru, uvedenimi z Uredbo (EU) 2017/625.

Nekateri prenosi pooblastil iz Uredbe (EU) 2016/2031 v obdobju poročanja niso bili uporabljeni iz spodaj pojasnjenih razlogov.

·Prenosi pooblastil iz členov 7, 21, 38 in 51, člena 71(4), člena 83(6), člena 100(4), člena 101(5) in člena 102(6) glede sprememb oddelkov 1 in 4 Priloge I, Priloge II, Priloge III in Priloge IV, delov A in B Priloge V, Priloge VII ter delov A, B in C Priloge VIII, da se prilagodijo razvoju znanstvenih in tehničnih spoznanj ter ustreznih mednarodnih standardov, do zdaj niso bili uporabljeni. Vendar bo Komisija ocenila, ali jih je treba uporabiti, potem ko bodo izvedene kakršne koli posodobitve znanstvenih in tehničnih spoznanj ali ustreznih mednarodnih standardov.

·Prenos pooblastila iz člena 19(7) glede določitve škodljivih organizmov iz točke (a) odstavka 6 navedenega člena in točke (b) člena 16 ter pogojev za uporabo teh odstopanj do zdaj ni bil uporabljen. Vendar bo Komisija ocenila, ali je treba v zvezi s tem ukrepati glede na izkušnje s praktično uporabo novega pravila.

·Prenosa pooblastil iz člena 32(5) in člena 34(1) glede preiskav varovanih območij bosta uporabljena v letu 2021. Ustrezna strokovna skupina trenutno proučuje osnutek delegirane uredbe Komisije.

·Prenos pooblastila iz člena 43(2) glede zahtev iz odstavka 1 navedenega člena o lesenem pakirnem materialu in oznaki ISPM 15 do zdaj ni bil uporabljen. Vendar bo Komisija ocenila, ali ga je treba uporabiti, potem ko bodo izvedene kakršne koli posodobitve znanstvenih in tehničnih spoznanj ali ustreznih mednarodnih standardov.

·Prenosi pooblastil iz člena 46(2) glede največje širine obmejnih območij tretjih držav in obmejnih območij držav članic, kot je ustrezno za posamezne rastline, rastlinske proizvode in druge predmete, največje razdalje premika zadevnih rastlin, rastlinskih proizvodov in drugih predmetov po obmejnih območij tretjih držav in obmejnih območij držav članic ter postopkov v zvezi z izdajanjem dovoljenj za vnos rastlin, rastlinskih proizvodov in drugih predmetov na obmejna območja držav članic in njihovih premikov po njih niso bili uporabljeni. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil.

·Prenosi pooblastil iz člena 65(4) glede i) dodajanja nadaljnjih kategorij izvajalcev poslovnih dejavnosti, ki so izvzeti iz uporabe odstavka 1 navedenega člena, kadar bi registracija zanje pomenila upravno breme, ki je nesorazmerno z nizkim tveganjem zaradi škodljivih organizmov, povezanim z njihovimi poslovnimi dejavnostmi, ii) posebnih zahtev za registracijo nekaterih kategorij izvajalcev poslovnih dejavnosti, pri čemer se upošteva vrsta dejavnosti ali zadevne rastline, rastlinskega proizvoda ali drugega predmeta, ter iii) določanja zgornjih omejitev za majhne količine posameznih rastlin, rastlinskih proizvodov ali drugih predmetov iz točke (a) prvega pododstavka odstavka 3 niso bili uporabljeni. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil.

·Prenos pooblastila iz člena 76(4) glede pogojev za sprejem iz prvega pododstavka navedenega odstavka zaradi zagotavljanja zanesljivosti fitosanitarnih spričeval ni bil uporabljen. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil.

·Prenos pooblastila iz člena 81(2) glede določanja primerov, v katerih se izjema iz odstavka 1 navedenega člena uporablja le za majhne količine določenih rastlin, rastlinskih proizvodov ali drugih predmetov, ni bil uporabljen. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil.

·Prenos pooblastila iz člena 87(4) glede podrobnih ukrepov v zvezi z vizualnim pregledom, vzorčenjem in testiranjem ter pogostostjo in časovno razporeditvijo pregledov iz odstavkov 1, 2 in 3 navedenega člena v zvezi s posameznimi rastlinami, rastlinskimi proizvodi in drugimi predmeti, na podlagi posebnih tveganj zaradi škodljivih organizmov, ki jih lahko predstavljajo, ni bil uporabljen. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil o zdravju rastlin.

·Prenos pooblastila iz člena 96(2) glede sprememb zahtev iz odstavka 1 navedenega člena, da se prilagodijo razvoju mednarodnih standardov in zlasti ISPM 15, ni bil uporabljen. Vendar bo Komisija ocenila, ali je treba v zvezi s tem ukrepati, potem ko bodo izvedene kakršne koli posodobitve znanstvenih in tehničnih spoznanj ali ustreznih mednarodnih standardov.

·Prenos pooblastila iz člena 98(1) glede določitve zahtev za dovoljenje registriranim izvajalcem dejavnosti za označevanje lesenega pakirnega materiala, kadar je to primerno glede na razvoj znanstvenih in tehničnih spoznanj ter mednarodnih standardov, ni bil uporabljen. Vendar bi Komisija morala še naprej imeti možnost, da ga uporabi, potem ko bodo izvedene kakršne koli posodobitve znanstvenih in tehničnih spoznanj ali ustreznih mednarodnih standardov.

·Prenosi pooblastil iz člena 99(1) glede zahtev za i) dovoljenje izvajalcem poslovnih dejavnosti v zvezi z izdajanjem uradnih potrdil iz člena 99(1), ii) nadzor, ki ga pristojni organ izvaja nad izvajalci poslovnih dejavnosti iz točke (a) člena 99(2), ter iii) preklic navedenega dovoljenja iz točke (a) člena 99(2) niso bili uporabljeni. Komisija bo ocenila, ali je treba v zvezi s tem ukrepati glede na izkušnje s praktično uporabo novih pravil.

4.ZAKLJUČEK

Glede na trenutno omejeno časovno obdobje uporabe Uredbe (EU) 2016/2031 Komisija meni, da je treba vsa pooblastila za sprejemanje delegiranih aktov, predvidenih v navedeni uredbi, podaljšati prek sedanjega obdobja petih let. Potreba po razvoju pravil, ki temeljijo na pooblastilih, bo ostala tudi v prihodnosti. To bo še zlasti pomembno za zagotovitev potrebne prožnosti pri izvajanju novih pravil, da se jih redno prilagaja najnovejšim znanstvenim standardom in da se Komisiji da možnost, da deluje na področjih, na katerih do zdaj še ni, vendar pa bo morda morala v prihodnosti.